Põhja-Eesti puurkaevudest pärinev kraanivesi sisaldab liialt radionukliide, mis võib koos teiste mõjuritega põhjustada pahaloomuliste kasvajate teket.    Terviseameti keskkonnatervise osakonna peaspetsialist Küllike Pirk ütles ERR-i raadiouudistele, et umbes 2,7 korda lubatust kõrgemad näitajad on Harjumaa, Lääne- ja Ida-Virumaa põhjapiirkondades ning Tallinnas puudutab probleem Nõmme, Pirita  ja Kakumäe piirkonda, kus kraanivesi pärineb puurkaevudest.    Tema sõnul kuuluvad radionukliidid esimese grupi kantserogeenide hulka.Samaaegselt väga paljude teiste mõjuritega võib radionukliid põhjustada pahaloomuliste kasvajate teket, tõdes Pirk.    Seetõttu soovitas ta eelpool nimetatud piirkondade elanikel kasutada joogiks ja imikutele toitesegude valmistamisel pudelivett.    www.DELFI.ee